als_Latn dik_Latn sag_Latn
Në ndeshjen e parë të këtij viti të ri kalendarik, Mamurrasi ka si objektiv të sigurojë pikët e plota në fund të sfidës, edhe pse ajo do të luhet në transfertë. Në këtë mendim janë të gjithë lojtarët e skuadrës mamurrzake, të cilët vazhdojnë me intensitet seancat stërvitore për takimin e së shtunës. Trajneri i sapoardhur në bankinën e Mamurrasit, Sinan Bardhi ka të gatshëm të gjithë kontingjentin e lojtarëve të tij për të marrë maksimumin e pikëve ndaj Adës. Në prononcimin e radhës për “Sport Ekspres”, ai pranon se forma e ekipit e ngroh së tepërmi dhe beson te suksesi ndaj velipojakëve. “Me të tillë futbollistë profesionistë që i janë bashkuar Mamurrasi së fundmi, por edhe ata që kanë qenë pjesë e ekipit më parë, jam i bindur se do të arrijmë sukses ndaj çdo kundërshtari. Për ndeshjen ndaj Adës nuk e kam vendosur ende se cili do të jetë formacioni që do të startojë këtë 90-minutësh. Megjithatë, e di dhe jam i ndërgjegjshëm se të gjithë ata që do të aktivizohen si titullarë, por jo vetëm, do të japin maksimumin për të arritur objektivin e klubit”, përfundon trajneri Sinan Bardhi. Pas takimit të presidentit Ded Ndreca dhe trajnerit të ekipit me tifozët në Mamurras, këta të fundit kanë premtuar mbështetje që në ndeshjen e parë, ndonëse ende nuk dihet se ne cilin qytet do të luhet ndeshja. Adelajda Hima
als_Latn